CELEX: 42011A0708(01)
Language: hr
Date: 2011-07-08 00:00:00
Title: Sporazum između država članica Europske unije, koje su se sastale u okviru Vijeća, o zaštiti klasificiranih podataka koji se razmjenjuju u interesu Europske unije

19.4.2017   
            
            
               HR
            
            
               Službeni list Europske unije
            
            
               C 122/20
            
         Dopuna
   (2017/C 122/09)
   Sporazum između država članica Europske unije, koje su se sastale u okviru Vijeća, o zaštiti klasificiranih podataka koji se razmjenjuju u interesu Europske unije dodaje se Posebnom izdanju Službenog lista Europske unije, poglavlju 16., svesku 4.
   PRIJEVOD
   
      Sporazum između država članica Europske unije, koje su se sastale u okviru Vijeća, o zaštiti klasificiranih podataka koji se razmjenjuju u interesu Europske unije
      (2011/C 202/05)
      PREDSTAVNICI VLADA DRŽAVA ČLANICA EUROPSKE UNIJE, KOJI SU SE SASTALI U OKVIRU VIJEĆA,
      budući da:
      
                  (1)
               
               
                  Države članice Europske unije (u daljnjem tekstu: „stranke”) priznaju da savjetovanje i suradnja koji se provode u potpunosti i učinkovito mogu iziskivati međusobnu razmjenu klasificiranih podataka u interesu Europske unije kao i razmjenu takvih podataka između njih i institucija Europske unije odnosno agencija, tijela ili ureda koje su te institucije Europske unije ustanovile.
               
            
                  (2)
               
               
                  Stranke zajedno žele doprinijeti uspostavi usklađenog i sveobuhvatnog općeg okvira za zaštitu klasificiranih podataka koji potječu od stranaka u interesu Europske unije, od institucija Europske unije odnosno od agencija, tijela ili ureda koje su te institucije Europske unije ustanovile, ili koji su u tom kontekstu zaprimljeni od trećih država ili međunarodnih organizacija.
               
            
                  (3)
               
               
                  Stranke su svjesne toga da pristup takvim klasificiranim podacima i njihova razmjena iziskuju odgovarajuće sigurnosne mjere u svrhu njihove zaštite,
               
            SPORAZUMJELI SU SE KAKO SLIJEDI:
      Članak 1.
      Svrha je ovog Sporazuma osigurati da stranke štite klasificirane podatke:
      
                  (a)
               
               
                  koji potječu od institucija Europske unije odnosno od agencija, tijela ili ureda koje su te institucije Europske unije ustanovile te se pružaju strankama ili se s njima razmjenjuju;
               
            
                  (b)
               
               
                  koji potječu od stranaka te se pružaju institucijama Europske unije odnosno agencijama, tijelima ili uredima koje su te institucije Europske unije ustanovile ili se s njima razmjenjuju;
               
            
                  (c)
               
               
                  koji potječu od stranaka kako bi ih one u interesu Europske unije pružale ili međusobno razmjenjivale te nose oznaku iz koje je razvidno da podliježu ovom Sporazumu;
               
            
                  (d)
               
               
                  koje su institucije Europske unije odnosno agencije, tijela ili uredi koje su te institucije Europske unije ustanovile zaprimili od trećih država ili međunarodnih organizacija te se pružaju strankama ili se s njima razmjenjuju.
               
            Članak 2.
      Za potrebe ovog Sporazuma izraz „klasificirani podaci” znači svi podaci ili materijali u bilo kojem obliku čijim bi se neovlaštenim otkrivanjem moglo u različitoj mjeri naštetiti interesima Europske unije ili interesima jedne ili više država članica te koji nose jednu od sljedećih oznaka stupnja tajnosti EU-a ili odgovarajuću oznaku stupnja tajnosti kako je navedeno u Prilogu:
      
                  —
               
               
                  „TRES SECRET UE/EU TOP SECRET”. Ova oznaka primjenjuje se na podatke i materijale čije bi neovlašteno otkrivanje moglo iznimno teško naštetiti bitnim interesima Europske unije ili jedne ili više država članica,
               
            
                  —
               
               
                  „SECRET UE/EU SECRET”. Ova oznaka primjenjuje se na podatke i materijale čije bi neovlašteno otkrivanje moglo teško naštetiti bitnim interesima Europske unije ili jedne ili više država članica,
               
            
                  —
               
               
                  „CONFIDENTIEL UE/EU CONFIDENTIAL”. Ova oznaka primjenjuje se na podatke i materijale čije bi neovlašteno otkrivanje moglo naštetiti bitnim interesima Europske unije ili jedne ili više država članica,
               
            
                  —
               
               
                  „RESTREINT UE/EU RESTRICTED”. Ova oznaka primjenjuje se na podatke i materijale čije bi neovlašteno otkrivanje moglo u nepovoljan položaj dovesti interese Europske unije ili jedne ili više država članica.
               
            Članak 3.
      1.   U skladu sa svojim nacionalnim zakonima i propisima stranke poduzimaju sve potrebne mjere kojima se osigurava ona razina zaštite klasificiranih podataka koji podliježu ovom Sporazumu koja je istovjetna razini zaštite klasificiranih podataka koja se osigurava sigurnosnim pravilima Vijeća Europske unije za zaštitu klasificiranih podataka EU-a koji nose odgovarajuću oznaku stupnja tajnosti kako je navedeno u Prilogu.
      2.   Nijednom odredbom ovog Sporazuma ne dovode se u pitanje nacionalni zakoni i propisi stranaka o javnom pristupu dokumentima, zaštiti osobnih podataka ili zaštiti klasificiranih podataka.
      3.   Stranke obavješćuju depozitara ovog Sporazuma o svakoj izmjeni stupnja tajnosti iz Priloga. Članak 11. ne primjenjuje se na takve obavijesti.
      Članak 4.
      1.   Svaka stranka osigurava u pogledu klasificiranih podataka koji se pružaju ili razmjenjuju u okviru ovog Sporazuma:
      
                  (a)
               
               
                  da se njihov stupanj tajnosti ne smanjuje niti se oni deklasificiraju bez prethodne pisane suglasnosti onoga od koga potječu;
               
            
                  (b)
               
               
                  da se oni upotrebljavaju isključivo za namjene koje je utvrdio onaj od koga potječu;
               
            
                  (c)
               
               
                  da se oni ne otkrivaju nijednoj trećoj državi ili međunarodnoj organizaciji bez prethodne pisane suglasnosti onoga od koga potječu i odgovarajućeg sporazuma ili dogovora s dotičnom trećom državom ili međunarodnom organizacijom u vezi sa zaštitom klasificiranih podataka.
               
            2.   Svaka stranka u skladu sa svojim ustavnim pravilima, nacionalnim zakonima i propisima poštuje načelo pristanka onoga od koga potječu klasificirani podaci.
      Članak 5.
      1.   Svaka stranka osigurava odobravanje pristupa klasificiranim podacima na temelju načela „nužnosti pristupa podacima” (eng. need-to-know principle).
      2.   Stranke osiguravaju da se pristup klasificiranim podacima koji nose oznaku stupnja tajnosti CONFIDENTIEL UE/EU CONFIDENTIAL ili višeg odnosno odgovarajuću oznaku stupnja tajnosti iz Priloga odobrava samo pojedincima koji imaju odgovarajuće uvjerenje o obavljenoj sigurnosnoj provjeri ili koji s obzirom na dužnosti koje obavljaju imaju odgovarajuće ovlaštenje u skladu s nacionalnim zakonima i propisima.
      3.   Svaka stranka osigurava da svi pojedinci kojima je odobren pristup klasificiranim podacima budu upoznati sa svojom odgovornosti da štite takve podatke u skladu s odgovarajućim sigurnosnim propisima.
      4.   Na traženje te u skladu sa svojim nacionalnim zakonima i propisima stranke si međusobno pomažu u provedbi sigurnosnih istraga u vezi s uvjerenjima o obavljenoj sigurnosnoj provjeri.
      5.   U skladu sa svojim nacionalnim zakonima i propisima svaka stranka osigurava da je svaki subjekt u njezinoj nadležnosti koji smije zaprimati ili generirati klasificirane podatke uspješno prošao odgovarajuću sigurnosnu provjeru te da je sposoban osigurati zaštitu odgovarajućeg stupnja tajnosti kako je to utvrđeno u članku 3. stavku 1.
      6.   U okviru područja primjene ovog Sporazuma svaka stranka može priznati uvjerenja o obavljenoj sigurnosnoj provjeri osoblja i pravnih osoba koje je izdala druga stranka.
      Članak 6.
      Stranke osiguravaju odgovarajuću zaštitu svih klasificiranih podataka koji se prenose, razmjenjuju ili šalju unutar stranke ili među strankama, kako je to utvrđeno u članku 3. stavku 1.
      Članak 7.
      U skladu s člankom 3. stavkom 1. svaka stranka osigurava provedbu odgovarajućih mjera za zaštitu klasificiranih podataka koji se obrađuju, pohranjuju ili prenose u okviru komunikacijskih i informacijskih sustava. Takvim mjerama osigurava se tajnost, cjelovitost, raspoloživost te, po potrebi, nepobitnost i autentičnost klasificiranih podataka, kao i odgovarajuća razina odgovornosti i sljedivosti djelovanja povezanih s tim podacima.
      Članak 8.
      Stranke pružaju jedna drugoj, na zahtjev, relevantne informacije o svojim sigurnosnim pravilima i propisima.
      Članak 9.
      1.   U skladu sa svojim nacionalnim zakonima i propisima stranke poduzimaju sve potrebne mjere kako bi istražile slučajeve gdje je poznata ugroza ili gubitak klasificiranih podataka u okviru područja primjene ovog Sporazuma ili se u takvu ugrozu ili gubitak opravdano sumnja.
      2.   Stranka koja otkrije ugrozu ili gubitak klasificiranih podataka na odgovarajući način i bez odlaganja obavještava o tome onoga od koga podaci potječu te ga potom obavješćuje o konačnim rezultatima istrage i poduzetim korektivnim mjerama za sprečavanje ponovne povrede. Svaka druga relevantna stranka može, na zahtjev, pružiti pomoć u istrazi.
      Članak 10.
      1.   Ovim Sporazumom ne utječe se na postojeće sporazume ili dogovore o zaštiti ili razmjeni klasificiranih podataka koje su stranke sklopile.
      2.   Ovim Sporazumom stranke se ne sprečava da sklapaju druge sporazume ili dogovore o zaštiti ili razmjeni klasificiranih podataka koji potječu od njih ako takvi sporazumi ili dogovori nisu u suprotnosti s ovim Sporazumom.
      Članak 11.
      Ovaj Sporazum može se izmijeniti na temelju pisanog dogovora stranaka. Svaka izmjena stupa na snagu nakon obavijesti u skladu s člankom 13. stavkom 2.
      Članak 12.
      Svaki spor među dvjema strankama ili više stranaka u pogledu tumačenja ili primjene ovog Sporazuma rješava se u okviru savjetovanja među dotičnim strankama.
      Članak 13.
      1.   Stranke obavješćuju glavnog tajnika Vijeća Europske unije o okončanju internih postupaka potrebnih za stupanje na snagu ovog Sporazuma.
      2.   Ovaj Sporazum stupa na snagu prvog dana drugog mjeseca nakon što je glavnog tajnika Vijeća Europske unije o okončanju internih postupaka potrebnih za stupanje na snagu ovog Sporazuma obavijestila posljednja stranka koja je to učinila.
      3.   Glavni tajnik Vijeća Europske unije djeluje kao depozitar ovog Sporazuma koji se objavljuje u Službenom listu Europske unije.
      Članak 14.
      Ovaj Sporazum sastavljen je u jednom izvorniku na bugarskom, češkom, danskom, engleskom, estonskom, finskom, francuskom, grčkom, irskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.
      
         U POTVRDU TOGA niže potpisani predstavnici vlada država članica koji su se sastali u okviru Vijeća potpisali su ovaj Sporazum.
         Sastavljeno u Bruxellesu četvrtog svibnja dvije tisuće jedanaeste.
         
            Za Vladu Kraljevine Belgije,
         
         
            Za Vladu Republike Bugarske,
         
         
            Za Vladu Češke Republike,
         
         
            Za Vladu Kraljevine Danske,
         
         
            Za Vladu Savezne Republike Njemačke,
         
         
            Za Vladu Republike Estonije,
         
         
            Za Vladu Irske,
         
         
            Za Vladu Helenske Republike,
         
         
            Za Vladu Kraljevine Španjolske,
         
         
            Za Vladu Francuske Republike,
         
         
            Za Vladu Talijanske Republike,
         
         
            Za Vladu Republike Cipra,
         
         
            Za Vladu Republike Latvije,
         
         
            Za Vladu Republike Litve,
         
         
            Za Vladu Velikog Vojvodstva Luksemburga,
         
         
            Za Vladu Republike Mađarske,
         
         
            Za Vladu Malte,
         
         
            Za Vladu Kraljevine Nizozemske,
         
         
            Za Vladu Republike Austrije,
         
         
            Za Vladu Republike Poljske,
         
         
            Za Vladu Portugalske Republike,
         
         
            Za Vladu Rumunjske,
         
         
            Za Vladu Republike Slovenije,
         
         
            Za Vladu Slovačke Republike,
         
         
            Za Vladu Republike Finske,
         
         
            Za Vladu Kraljevine Švedske,
         
         
            Za Vladu Ujedinjene Kraljevine Velike Britanije i Sjeverne Irske
         
      
   
   
      PRILOG
      
         Ekvivalentnost stupnjeva tajnosti
      
      
                  EU
               
               
                  TRES SECRET UE/EU TOP SECRET
               
               
                  SECRET UE/EU SECRET
               
               
                  CONFIDENTIEL UE/EU CONFIDENTIAL
               
               
                  RESTREINT UE/EU RESTRICTED
               
            
                  Belgija
               
               
                  Très Secret (Loi 11.12.1998.)
                  Zeer Geheim (Wet 11.12.1998.)
               
               
                  Secret (Loi 11.12.1998.)
                  Geheim (Wet 11.12.1998.)
               
               
                  Confidentiel (Loi 11.12.1998.)
                  Vertrouwelijk (Wet 11.12.1998.)
               
               
                  
                     napomena ispod
                      (1)
                  
               
            
                  Bugarska
               
               
                  Cтpoгo ceкретно
               
               
                  Ceкретно
               
               
                  Поверително
               
               
                  За служебно ползване
               
            
                  Češka
               
               
                  Přísně tajné
               
               
                  Tajné
               
               
                  Důvěrné
               
               
                  Vyhrazené
               
            
                  Danska
               
               
                  Yderst hemmeligt
               
               
                  Hemmeligt
               
               
                  Fortroligt
               
               
                  Til tjenestebrug
               
            
                  Njemačka
               
               
                  Streng geheim
               
               
                  Geheim
               
               
                  VS (2) — Vertraulich
               
               
                  VS — Nur für den Dienstgebrauch
               
            
                  Estonija
               
               
                  Täiesti salajane
               
               
                  Salajane
               
               
                  Konfidentsiaalne
               
               
                  Piiratud
               
            
                  Irska
               
               
                  Top Secret
               
               
                  Secret
               
               
                  Confidential
               
               
                  Restricted
               
            
                  Grčka
               
               
                  Άκρως Απόρρητο
                  Abr: ΑΑΠ
               
               
                  Απόρρητο
                  Abr: (ΑΠ)
               
               
                  Εμπιστευτικό
                  Αbr: (ΕΜ)
               
               
                  Περιορισμένης Χρήσης
                  Abr: (ΠΧ)
               
            
                  Španjolska
               
               
                  Secreto
               
               
                  Reservado
               
               
                  Confidencial
               
               
                  Difusión Limitada
               
            
                  Francuska
               
               
                  Très Secret Défense
               
               
                  Secret Défense
               
               
                  Confidentiel Défense
               
               
                  
                     napomena ispod
                      (3)
                  
               
            
                  Italija
               
               
                  Segretissimo
               
               
                  Segreto
               
               
                  Riservatissimo
               
               
                  Riservato
               
            
                  Cipar
               
               
                  Άκρως Απόρρητο
                  Αbr: (ΑΑΠ)
               
               
                  Απόρρητο
                  Αbr: (ΑΠ)
               
               
                  Εμπιστευτικό
                  Αbr: (ΕΜ)
               
               
                  Περιορισμένης Χρήσης
                  Αbr: (ΠΧ)
               
            
                  Latvija
               
               
                  Sevišķi slepeni
               
               
                  Slepeni
               
               
                  Konfidenciāli
               
               
                  Dienesta vajadzībām
               
            
                  Litva
               
               
                  Visiškai slaptai
               
               
                  Slaptai
               
               
                  Konfidencialiai
               
               
                  Riboto naudojimo
               
            
                  Luksemburg
               
               
                  Très Secret Lux
               
               
                  Secret Lux
               
               
                  Confidentiel Lux
               
               
                  Restreint Lux
               
            
                  Mađarska
               
               
                  Szigorúan titkos!
               
               
                  Titkos!
               
               
                  Bizalmas!
               
               
                  Korlátozott terjesztésű!
               
            
                  Malta
               
               
                  L-Ogħla Segretezza
               
               
                  Sigriet
               
               
                  Kunfidenzjali
               
               
                  Ristrett
               
            
                  Nizozemska
               
               
                  Stg. ZEER GEHEIM
               
               
                  Stg. GEHEIM
               
               
                  Stg. CONFIDENTIEEL
               
               
                  Dep. VERTROUWELIJK
               
            
                  Austrija
               
               
                  Streng Geheim
               
               
                  Geheim
               
               
                  Vertraulich
               
               
                  Eingeschränkt
               
            
                  Poljska
               
               
                  Ściśle Tajne
               
               
                  Tajne
               
               
                  Poufne
               
               
                  Zastrzeżone
               
            
                  Portugal
               
               
                  Muito Secreto
               
               
                  Secreto
               
               
                  Confidencial
               
               
                  Reservado
               
            
                  Rumunjska
               
               
                  Strict secret de importanță deosebită
               
               
                  Strict secret
               
               
                  Secret
               
               
                  Secret de serviciu
               
            
                  Slovenija
               
               
                  Strogo tajno
               
               
                  Tajno
               
               
                  Zaupno
               
               
                  Interno
               
            
                  Slovačka
               
               
                  Prísne tajné
               
               
                  Tajné
               
               
                  Dôverné
               
               
                  Vyhradené
               
            
                  Finska
               
               
                  ERITTÄIN SALAINEN
                  YTTERST HEMLIG
               
               
                  SALAINEN
                  HEMLIG
               
               
                  LUOTTAMUKSELLINEN
                  KONFIDENTIELL
               
               
                  KÄYTTÖ RAJOITETTU
                  BEGRÄNSAD TILLGÅNG
               
            
                  Švedska (4)
                  
               
               
                  HEMLIG/TOP SECRET
                  HEMLIG AV SYNNERLIG BETYDELSE FÖR RIKETS SÄKERHET
               
               
                  HEMLIG/SECRET
                  HEMLIG
               
               
                  HEMLIG/CONFIDENTIAL
                  HEMLIG
               
               
                  HEMLIG/RESTRICTED
                  HEMLIG
               
            
                  Ujedinjena Kraljevina
               
               
                  Top Secret
               
               
                  Secret
               
               
                  Confidential
               
               
                  Restricted
               
            
   
      (1)  Diffusion Restreinte/Beperkte Verspreiding nije stupanj tajnosti u Belgiji. Belgija postupa s podacima klasificiranim kao „RESTREINT UE/EU RESTRICTED” te ih štiti na način koji nije ništa manje strog od standarda i postupaka opisanih u sigurnosnim propisima Vijeća Europske unije.
   
      (2)  Njemačka: VS = Verschlusssache.
   
      (3)  Francuska ne rabi stupanj tajnosti „RESTREINT” u svom nacionalnom sustavu. Francuska postupa s podacima klasificiranim kao „RESTREINT UE/EU RESTRICTED” te ih štiti na način koji nije ništa manje strog od standarda i postupaka opisanih u sigurnosnim propisima Vijeća Europske unije.
   
      (4)  Švedska: oznake stupnjeva tajnosti u gornjem redu koriste obrambena tijela, dok oznake u donjem redu rabe druga tijela.